春日言懷寄虢州李常侍十韻
作者：杜牧
朝代：唐

paragraphs: 岸蘚生紅藥，巖泉漲碧塘。
地分蓮嶽秀，草接鼎原芳。
雨派潀漴急，風畦芷若香。
織蓬眠舴艋，驚夢起鴛鴦。
論吐開冰室，詩陳曝錦張。
貂簪荆玉潤，丹穴鳳毛光。
今日還珠守，何年執戟郎。
且嫌遊晝短，莫問積薪長。
無計披清裁，唯持祝壽觴。
願公如衛武，百歲尚康強。